google/wiki40b huggingface dataset:
Vanse prestegard

Etymologi

Eldste kjente skrivemåte er Vanesyn, først dokumentert i et diplom fra 1311. Navnet kan opprinnelig ha vært et vin-navn. Professor Magnus Olsen mener navnet er satt sammen av tre deler: Gammelnosk vana (gud) + vés (helligdom) + vin (eng).  Engen ved Vanernes Helligdom.

Historie

På den tiden da kristendommen var i ferd med å etablere seg, var det vanlig å bygge kirker på gamle hov – offerplasser for de gamle gudene, som en motvekt til disse. Det er da naturlig å tenke at her på dette stedet hvor kirka ligger, var det i norrøn tid et gudehov, hvor datidens mennesker tilba og ofret til sine guder.
Constatius Flood – en kjent historiker, antyder at Vanse kirke kan ha blitt bygget allerede i 1037, men det finnes ikke kilder som bekrefter dette. Men det er stor sannsynlighet for at kirka ble bygget før år 1100. Den første presten som er omtalt i Vanse er Sira Eirik,1285. 
Som mange andre steder, ble bygden oppkalt etter kirkestedet. Selv om Vanse var bygdesentrum, var det forholdsvis lite bebyggelse. De gamle husmannsplassene lå spredt over et stort område. Folketallet holdt seg i overkant av hundre fra folketellingen 1845 og fram til 1900. Men i 1930 var det 153 og i 1960, 230. I påfølgende tiår ble Vanse og tilgrensede områder av Bryne og Skeime et tettsted. Vanse ble navn på tettstedet, uavhengig av de gamle gårdsgrensene.
Berefjord

Berefjord (også skrevet Berrefjord) er en liten fjord i Flekkefjord kommune i Vest-Agder. Den er 1,5 kilometer lang og ligger like sørøst for Åna-Sira. Fjorden har innløp fra Skagerrak mellom Skarpodden og Lakseholmen. Litt innenfor innløpet ligger den lille øya Holmen. Fjorden går først mot nord, men rundt halvveis snur den brått østover. Innerst i fjorden ligger Foreholmen. Helt nordvest i fjorden ligger bygda Strandebakken.
Vindpølse

Vindpølse er en stor konisk tekstilsekk, åpen i begge ender, som viser vindretning og vindhastighet. Vindpølser er mest brukt på flyplasser, helikopterplasser og på bruer.
Jamaica Inn

Jamaica Inn er et kjent vertshus som ligger i Bodmin Moor, Cornwall i England. Bygget ble oppført i 1750 og ble kjent langt utenfor England etter at Daphne du Maurier brukte stedet som smugglerbase i sin roman med samme tittel fra 1936 (som senere ble filmatisert av Hitchcock, samt en TV-serie med Jane Seymour).
Stedet var i en periode eid av den kjente krimforfatteren Alistair McLean.
Godwulf-manuskriptet

Sammendrag

Dette er den første romanen i serien om Spenser, en privatetterforsker i Boston. Spenser får i oppdrag å lete etter et gammelt manuskript, som har gitt romanen sin tittel. Det er stjålet fra et universitet i Boston. En av hans ledetråder fører ham til Terry Orchard, en rik kvinne med problemer som nå er medlem av venstreradikal universitetsgruppe. Han antar at hun har informasjon om det stjålne manuskriptet. Senere om natten får han en telefon fra henne hvor hun ber om hjelp, og når han finner henne står hun over sin døde venns lik og er øyensynlig høy på noe. Oppgaven blir da å bevise at hun er blitt lokket i en felle.
Hovedpersonen Spenser er en typisk detektiv med vittige replikker som drikker en god del, dreper to muskelmenn, går til sengs med en mor og en datter innenfor 24 timer.
Oceanside (California)

Historie

Området der byen ligger i dag var opprinnelig befolket av amerikanske urfolk. De første europeiske utforskerne ankom området i 1769. Presten Junípero Serra grunnla misjonen Mission San Luis Rey de Francia på området hvor det tidligere lå en Luiseñolandsby, ved bredden av elva San Luis Rey River. Introduksjonen av dyrking og beite i området formet landskapet til slik det er i dagens Oceanside. Som resten av California var Oceanside en del av Spania, før området ble under meksikansk styre i 1821, før området ble lagt under amerikansk styre i 1848. Byen Oceanside ble grunnlagt i 1888.

Geografi

Oceanside ligger i det nordvestlige hjørnet av San Diego County sør i den amerikanske delstaten California. Byen ligger i nærheten av de omtrent like store byene Carlsbad, Vista, San Marcos, Escondido og Encinitas.
African Centre for Technology and Science

African Centre for Technology and Science (ACTS) er et internasjonal forskningsinstitutt som vektlegger vitenskap og forskning for å skape utvikling. Senteret startet som en frivillig organisasjon i Kenya i 1988 og samarbeider i dag med en rekke forskningsinstitusjoner, nasjonale myndigheter, FN-organisasjoner og frivillige organisasjoner.
ACTS fikk i 2009 innvilget kjernestøtte fra Norge til et nytt strategisk program som omhandler landbruk og matsikkerhet, biodiversitet og forvaltning av naturressurser samt energi og vannsikkerhet.
Rullestolrugby

Rullestolrugby, også kalt quad rugby, er et ballspill for mennesker som sitter i rullestol. Herrer og damer spiller på blandede lag, og idretten utøves som oftest innendørs eller på hardwoodunderlag utendørs. Røttene til idretten fins i ishockey og rullestolbasket, og spillet oppstod i Canada i 1977. Rullestolrugby ble i 2000 en paralympisk gren.

Regler

For å få spille rullestolrugby internasjonalt må man ha vansker med å bevege eller være svak i minst tre lemmer (armer og ben). I Norge utøves idretten også av personer med mindre funksjonsnedsettelse på trening og i lokale/regionale turneringer, som ikke faller inn under det internasjonale klassifiseringssystemet. Det spilles på en bane som på mange måter ligner en vanlig basketballbane med midtsirkel og målområde. Det kan være maksimalt fire personer fra hvert lag på banen samtidig. For at et lag skal skåre poeng skal en person på laget, med ballen i klem mellom knærne eller i hendene, ta seg over motstandernes mållinje. En spiller kan ha ballen i maksimalt 10 sekunder før den må stusses eller passes videre til en lagkamerat. Kontakt mellom rullestolene er tillat, og er en viktig del av spillet, men uforholdsmessig tøffe taklinger, for eksempel påkjørsel bakfra, er ikke lov. Direkte fysisk kontakt mellom spillerne skal ikke forekomme.

Klassifikasjonssystemet

Alle spillere klassifiseres etter funksjonsnivå på en poengskala som går fra 0,5 til 3,5, hvor de som har mest nedsatt førlighet får lavest poeng. Summen av poeng for et lags spiller på banen kan ikke overstige 8.Klassifiseringen foretas av personell med en eller annen form for medisinsk utdanning, for eksempel leger eller fysioterapeuter.

Dommere og sekretariat

Kamper spilles med to dommere, og sekretariat som styrer resultattavlen, 40-sekunders klokke og skriver protokoll fra kampen.

Rullestolrugby i Norge

Det er i dag fem klubber som utøver rullestolrugby i Norge. Til tross for det lave antallet klubber har Norge også et landslag.
Kvalifisering til Håndball-EM 2020 for menn

Kvalifisering til Håndball-EM 2020 for menn startet 2. november 2016 og vil avsluttes sommeren 2019. 45 nasjoner konkurrerer om 21 ledige plasser, da vertsnasjonene Norge, Sverige og Østerrike er automatisk kvalifisert. Lag i trekningene er sortert etter plassering på EHFs nasjonsranking.

Første kvalifiseringsrunde

Trekningen for den første kvalifiseringrunden ble avholdt 24. juni 2016 i Wien, Østerrike. Vinnerne av gruppene vil gå videre til den andre kvalifiseringsrunden.
Ni av lagene som ikke avanserte fra første kvalifiseringsrunde i 2018 ble delt inn i tre grupper à tre lag. Det beste laget i hver gruppe avanserer til andre kvalifiseringsrunde i 2020.

Andre kvalifiseringsrunde

26 forhåndskvalifiserte lag sluttet seg til lagene som kvalifiserte seg fra første kvalifiseringsrunde. Disse 32 lagene ble fordelt i åtte kvalifiseringsgrupper, hvor de to beste i hver gruppe, pluss de fire beste gruppetreerene, kvalifiserer seg til EM-sluttspillet.
Trekningen for den andre kvalifiseringrunden ble avholdt 12. april 2018 i Trondheim, Norge.
NM i roing 1990

NM i roing 1990 ble arrangert på Årungen 16. september 1990. 
Kongepokalvinnere ble Horten Roklubb (singlesculler med Rolf Thorsen) og Christiania Roklub (singlesculler med Irene Aaberg).
Healy

Klima

Som typisk for Alaska har Healy et subarktisk klima (Köppen Dfc) med lange og kalde vintre og korte og varme somre. Den laveste temperaturen kan komme ned i −40 °C, og fra tidlig november til tidlig mars er temperaturen som regel under 0 grader.
Addiscombe

Etymologi

Stedsnavnet Addiscombe er angelsaksisk i sin opprinnelse, og består av to ledd. Det første er mannsnavnet «Eadda» eller «Æddi», og siste ledd, combe, har betydning inngjerdet område, det vil en gård. Den samme angelsaksiske landeieren kan også ha gitt navn til Addington, rundt 3 km lengre sør.

Beskrivelse

Fram til begynnelsen av 1700-tallet var Addiscombe et landlig område, med gårdsdrift og mursteinsproduksjon som viktigste næringsveier. Store leireforekomster ved Woodside gav gode vilkår for sistnevnte industri. 
I 1702 ble Addiscombe Place bygget, på stedet hvor en elisabethansk herregård hadde stått. Sir John Evelyns svigersønn bodde i huset, og etter et besøk i 1703 skrev Evelyn at det var et av de beste husene i Surrey. Blant kjente personer som har vært gjester der er Georg III, William Pitt den yngre og Peter den store. 
Det var også to andre store hus i området, Ashburton House og Stroud Green House. 
Addiscombe Place ble i 1809 solgt til British East India Company, og ble så et militærseminar for selskapet, som hadde sin egen militære styrke. Seminaret ble lagt ned i 1861, og i 1863 ble huset solgt til utviklere som rev det og delte opp eiendommen. Med dette startet utviklingen av det moderne Addiscombe.
Amors pilar eller Kärlek i Höga Norden

Om filmen

Filmen hade premiere den 11. mars 1913 på kinoen Central i Stockholm. Innspillingen av filmen skjedde i Åre av John Bergqvist og Gustaf Berg. Etter innspillingene fortsatte skuespillerne Birger Lundstedt, Charles Paterson og Hildi Waernmark å turnere som en teatergruppe under Birger Lundstedt ledelse.
Permafrost (film)

Mottakelse

Filmen fikk jevnt over laber kritikk av pressen.
Barokkgitar

Barokkgitaren er en gitar fra barokktiden (ca. 1600-1750) og er en forløper for den moderne klassiske gitaren. Betegnelsen brukes også om moderne instrumenter som bygges etter samme modell.
Instrumentet var mindre enn en moderne gitar, var av en lettere konstruksjon og hadde tarmstrenger. Tverrbåndene på gripebrettet var vanligvis også laget av tarm og ble bundet på halsen. Et typisk instrument hadde fem strengekor hvor fire eller fem besto av et sett dobbeltstrenger slik at antallet enkeltstrenger var ni eller ti.
Om utviklingen fra femskors barokkgitar til moderne seksstrengs gitar: se mandora.

Historiske utøvere

David Ryckaert III (Antwerpen 1612-1661)
Hökåsen

Hökåsen er et tettsted i Västerås kommune i Västmanlands län i landskapet Västmanland i Sverige. I 2010 hadde tettstedet 2 956 innbyggere.
Næsseslottet

Næsseslottet ved Furesøen, Rudersdal kommune i Danmark ble oppført i 1783 av storkjøpmannen Frédéric de Coninck ved arkitekt Andreas Kirkerup. de Coninck kjøpte ruinene av en tidligere lystgård i nærheten, Dronninggaard, som var bygget i 1661 av Sophie Amalie, kong Frederik IIIs dronning. 
Bygningen ble oppført i Louis-seize-stil i midten av en park med 8 like utsiktslinier som var blitt anlagt 100 år tidligere. Arealet strekker seg mot øst til Kongevejen og Rudersdal.
De Coninck var fra Flandern og ansatte en landskapsarkitekt, Henri Devon – også fra Flandern – til å forestå arbeidet med parken. Han hadde inspirasjon fra den sydengelske herregårdsparken og det ble til Danmarks første romantiske hage. Den ble beplantet med eksotiske trær og mange av dem eksisterer den dag i dag. Det ble anlagt slyngede stier og utsiktspunkter over Furesøen.
Utenfor den egentlige parken lot byggherren det tidligere Dronninggaard slott innrede til avlsgård. Han skaffet seg også Kaningården syd for Næsset og landstedet Frederikslund.
Paviljongbygningene i haven ble tilføyet rundt 1900 ved arkitekt Axel Berg, som samtidig restaurerte slottet.
Røde Kors benyttet Næsseslottet som det første asylsenter for flyktninger i 1984.
I nyere tid er parken rundt slottet blitt renovert. Selve slottet er blitt omgjort til et privat kontorhotell.

Fredning

Næsseslottet ble fredet i 1918, fredningen utvidet i 1954 og 1990. Fredningen omfatter ti bygninger med omgivelser som blant annet inkluderer flere
skulpturer og minnesmerker.
Måker (film)

Handling

En skipsrederfamilie settes på bar bakke etter en, for deres livsmønster, katastrofal konkurs. De tar tilflukt i et sommerparadis ute i havgapet hvor hjemmebrenning og smugling råder grunnen. Kjærligheten og kunsten ofres når den tuberkuløse skipsrederen vil gjenopprette sin ødelagte samfunnsposisjon og den borgerlige idyllen. Offrene blir barna, og deres liv og kjærlighet.
Loschmidts konstant

Historie

Da den engelske fysiker John Dalton på begynnelsen av 1800-tallet kom med sine første, konkrete ideer om hvordan materien var bygd opp av atomer, tenkte han seg at disse fylte ut rommet i et stoff. Det skulle også være tilfelle i en gass. Men spesielt etter de nøyaktige målingene til den franske fysiker Gay-Lussac om hvordan forskjellige gasser kombinerte seg, ble det klart at atomene måtte være svært små og kunne bevege seg nesten fritt omkring i en gass.
I tiden etter 1860 ble de første teoriene utarbeidet for beskrivelse av gassers egenskaper basert på dette bildet. Dette var begynnelsen på kinetisk gassteori som ble først utarbeidet av den tyske fysiker Clausius og den engelske fysiker Maxwell. Sentralt i denne beskrivelsen var den midlere fri veilengden λ som er den gjennomsnittlige avstanden mellom to partikkelkollisjoner. Denne kunne nå beregnes ved å anta at hvert atom var en liten kule med diameter d som beveget seg fritt mellom kollisjonene med andre atomer. Maxwell fant først at λ = 1/nπ d ² hvor n er gjennomsnittlig antall partikler per volumenhet. Kunne man altså måle denne midlere kollisjonsavstanden λ, ville man kunne bestemme størrelsen d til atomene. Rundt 1865 bestemte Loschmidt seg for å gjøre dette.
Fotball under Asialekene 1990

Fotball under Asialekene 1990. Fotball var en av flere sporter som var med i de ellevte Asialekene som ble arrangert i Beijing i Kina i perioden 23. september til 6. oktober i 1990. Det var fjorten herre-lag og seks damelag som deltok i fotball-turneringene. Det var første gangen damer deltok i fotball i Asialekene.
Tony Jannus Award

Historie

Tony Jannus var en tidlig amerikansk pilot som fløy det første flyet hvor et fallskjermhopp ble foretatt i 1912. Jannus var også den første pilot etter gjennomførte den første flyvning 
i St. Petersburg–Tampa Airboat Line 1. januar 1914, det første kommersielle flyselskap i verden. som startet fra et sted i nærheten av downtown St. Petersburg på en tjue-tre-minutters flytur med en Benoist XIV flybåt dobbeldekker. En folkemengde på 3&mbsp;000 samlet seg på kaia for å se på historiens første takeoff bli gjenskapt.
Dette hendte bare ti år etter at Wilbur og Orville Wright's historiske første flytur. St. Petersburg–Tampa Airboat Line begynte med to daglige rundturer over Tampa Bay til en billettpris på fem dollar.
Femti år senere, i 1963, opprettet James Hamlett og Greater Tampa Chamber of Commerce Tony Jannus Award for å hedre den «Mann som har gjort mest for å fremme luftfarten» og for å feire Tampa Bay-området historiske rolle i utviklingen av kommersiell luftfart. Den følgende mars 1964 fikk senator A. S. Mike Monroney den første Tony Jannus Awards for sitt arbeid som leder av den ameriksnske Senatet's Aviation Subcommittee og som en viktig talsmann for Federal Aviation Act av 1958 som skapte Federal Aviation Administration.
Supertanker

Supertanker er et tankskip som har en lasteevne på over 100 000 dødvekttonn (dvt). Disse brukes ofte til transport av olje og naturgass. I 1959 var MT «Universe Apollo» på 114 356 dvt det første tankskip som passerte 100 000 dvt. Det første til å passere 200 000 dvt. var japanske Idemitsu Maru på 213 000 tonn i 1966. Dette var også verdens første skip med benevnelsen Very Large Crude Carrier (VLCC). I 1969  ble tankeren T/T Kong Haakon VII levert til Rederiet Hilmar Reksten som det første skipet i norsk eie over 200 000 tdw. Skipet ble bygget ved Stord Verft og var på 219 000 dvt. I 1972 ble skipet T/T Fabian levert fra samme verft, til samme rederi. Skipet var på 285 700 dvt og var ved leveringen verdens største skip. Senere ble stadig større skip bygget. De største tankerne til nå ble kontrahert like før oljekrisen i 1973. Skipet fikk mange navn (Happy Gigant, Happy Viking, Jahre Viking ) og var også i norsk eie i lengre tid.  Under navnet «Knock Nevis» opererer det som en gang var verdens største tankskip på 564 736 dvt og 458,45 meter lengde (LOA. Skipet ble hugget opp i 2009 etter å ha virket som lagerskip de siste 5 årene. I dag er de fleste supertankere i størrelsen 250 – 370 000 dvt.
François-Xavier Dumortier

Bakgrunn

Dumortiers foreldre kom fra det nordlige Frankrike; faren fra Comines og moren fra Hazebrouck i fransk Flandern.
Han studerte fra 1967 rettsvitenskap ved Institut d'études politiques de Paris. Parallelt med et virke i en bank i Paris tok han mastergrad i finansforvaltning.

Jesuitt

I 1973 trådte han inn i jesuittordenen og avla ordensløfter der i 1975. Fra 1975 til 1979 studerte han filosofi og katolsk teologi ved jesuittenes høyskole Centre Sèvres i Paris, deretter teologi ved Weston Jesuit School of Theology i Cambridge i Massachusetts. Han tok doktorgrad i rettsfilosofi ved Université Paris II.

Prest

Etter sin prestevielse i 1982 arbeidet han til 1985 for tidsskriftet Études under Paul Valadier, og forsket på Hannah Arendts livsverk. I 1991 ble han stedfortredende rektor, og i 1997 rektor for Centre Sèvres. Han etterfulgte René Marlé. Han er professor for filosofi, og filosofisk etikk ved Centre Sèvres og ved Institut Catholique de Paris. I 2003 ble han provinsial for jesuittenes franske ordensprovins.
Pave Benedikt XVI utnevnte François-Xavier Dumortier til rektor for det pavelige universitet Gregoriana, og overtok etter pater Gianfranco Ghirlanda den 1. september 2010. Han forble i denne stillingen til 1. september 2016, og ble da avløst av den portugisiske jesuittpater Nuno da Silva Gonçalves.
Pave Frans utpekte pater Dumortier til deltagelse ved bispesynoden i oktober 2016.
Hektor

Hektor i den trojanske krig

Hektor var general i Troja, og hadde en viktig rolle i Trojas strategiske utgangspunkter. Hektors bror Paris hadde brakt Helena av Sparta tilbake til Troja, og Hektor ville ikke delta i en konflikt hans bror hadde skapt. Dette endret seg derimot da Paris utfordret Menelaos, Agamemnons bror, til tvekamp utenfor Trojas murer. Da Menelaos blir såret av en pil sendt av en trojansk bueskytter på kommando fra Afrodite, starter slaget mellom de allierte grekerne og trojanerne. Hektor blir tvunget til kamp, og møter Ajax, en av grekernes store krigere, i en kamp som varer et døgn. Senere i slaget fortsetter Hektor å utmerke seg og skaper frykt blant grekerne.
Homer skildrer i Iliaden hvordan grekeren Patroklus hadde iført seg sin fetter og elsker Akilles' rustning og gått med i slaget. Akilles nektet på dette tidspunktet i slaget å slåss personlig, men han går med på å la Patroklus kjempe i hans sted i hans rustning (i amerikanske historebøker står det imidlertid at Patroklus tok Akilles' rustning uten lov). Hektor drepte Patroklus i den tro at det var Akilles han tok livet av, og Akilles ble rasende da han fikk vite dette. Akilles svor hevn over Patroklus. Han lyktes i å drepe Hektor, og slepte deretter Hektors lik etter vognen sin rundt Trojas murer. Kong Priamos bønnfalt grekerne om å få sin sønns lik utlevert, og fikk til slutt gravlegge sønnen slik det sømmet seg en trojansk kongssønn.

Hektors navn

Navnet Hektor betød "mester over hestene" i Troja. Hektor skal ha hatt et godt forhold til hester, og var viden kjent for å temme dyr i Troja.
AD Carmelita

Asociación Deportiva Carmelita er en costaricansk fotballklubb fra El Carmen i Alajuela som spiller i Primera División. Den ble stifta 20. oktober 1948 under navnet Colombia FC. Den debuterte i eliteserien, da under dagens navn, i 1958. Klubbens hjemmebane er Estadio Alejandro Morera Soto, og draktene er grønne og røde. Laget har ett seriemesterskap, fra 1961.
Finlands landskap

Finlands landskap (svensk landskap, finsk maakunta) er kommunalrettslige enheter som ble innført i Finland i 1997. Finland er inndelt i 19 landskap, 18 på fastlandet i tillegg til Åland. Disse har sin opprinnelse i Finlands historiske landskap.
Fra 1997 fantes det tjue landskap, men antallet ble redusert til 19 da Östra Nyland ble innlemmet i Nyland 1. januar 2011. 
Hvert landskap i Fastlands-Finland ledes av et landskapsforbund (sv. landskapsförbund, fi. maakuntaliitto) som fungerer som en samkommune for kommunene i landskapet.
Landskapsforbundene tar hånd om medlemskommunenes felles interesser. De har ansvar for regional utvikling og landskapsplanlegging for kommunene. Dessuten skjøtter forbundene medlemskommunenes internasjonale kontakter. Landskapet Åland har indre selvstyre og ledes av et folkevalgt lagting. 
Ledelsen i landskapsforbundene velges ikke direkte, men utpekes av sine medlemskommuner. I Kajanaland er det som en forsøksordning innført direkte valg til folkevalgte organer i landskapets ledelse. I forsøksordningen er enkelte helsetjenester og undervisningsoppgaver overført fra kommunal forvaltning til landskapsforvaltning. Forsøksperioden utløper i 2012.
Foruten de 18 lovfestede landskapsforbundene i Fastlandsfinland finnes det interesseorganisasjoner som også kalles landskapsforbund, f.eks. Svenska Österbottens förbund og Sydkustens landskapsförbund.
Den finske stats forvaltningsenheter (de tidligere lenene og de nåværende regionforvaltningsverkene) tar utgangspunkt i landskapsinndelingen. En statlig forvaltningsenhet kan omfatte ett eller flere landskap. 
Landskapene er delt inn i økonomiske regioner. Hvert landskap kan inneholde en eller flere økonomiske regioner.
Ichneutinae

Utseende

Små til middelsstore (1,2-8 millimeter) snyltevepser.

Levevis

De er parasitoider som utvikler seg enkeltvis i larver av plantevepser og sommerfugler.

Utbredelse

Gruppen er utbredt i alle verdensdeler, men de fleste slektene er Neotropiske.